ஆர்க்கிமிடியச் சுருள்
[[Image:Archimedean spiral.svg|right|thumb|200px|மூன்று 360° சுற்றுக்கள் கொண்ட ஒரு ஆர்க்கிமிடியச் சுருள்]]
 '''ஆர்க்கிமிடியச் சுருள்''' அல்லது '''எண்கணிதச் சுருள்''' என்பது, ஒருவகைச் [[சுருள்]] ஆகும். இப்பெயர் கிமு மூன்றாம் நூற்றாண்டில் வாழ்ந்த [[ஆர்க்கிமிடிசு]] என்னும் கணிதவியலாளரின் பெயரைத் தழுவியது. மாறாக் [[கோணத் திசைவேகம்]] ஒன்றுடன் சுற்றும் ஒரு நேர்கோட்டில் மாறா வேகத்துடன் செல்லும் புள்ளியொன்றின் ஒழுக்கே ஆர்க்கிமிடியச் சுருள் ஆகும். [[முனைவாள்கூறு]]களின் (''r'', ''θ'') அடிப்படையில் இது பின்வரும் சமன்பாட்டால் குறிக்கப்படும்.
 
 :&lt;math&gt;\, r=a+b\theta&lt;/math&gt;
 
 இங்கே ''a'', ''b'' என்பன உண்மை எண்கள். ''a'' மாறும்போது சுருள் சுற்றும். அடுத்தடுத்த சுற்றுக்களுக்கு இடையிலான தூரம் ''b'' இல் தங்கியுள்ளது.
 
 ==இயல்புகள்==
 ஆர்க்கிமிடியச் சுருள், [[மடக்கைச் சுருள்|மடக்கைச் சுருளில்]] இருந்து வேறுபட்டது. ஆர்க்கிமிடியச் சுருளில், அடுத்தடுத்த சுற்றுகளுக்கு இடையிலான  தூரம் ஒரேயளவாக இருக்கும். θ வை [[ரேடியன்|ரேடியனில்]] அளந்தால், மேற்படி தூரம் 2πb ஆக இருக்கும். மடக்கைச் சுருளில் இந்தத் தூரம் [[பெருக்குத் தொடர்|பெருக்குத் தொடரில்]] அமைந்திருக்கும். 
 
 ==பொதுவான ஆர்க்கிமிடியச் சுருள்==
 சில வேளைகளில் ஆர்க்கிமிடியச் சுருள் என்னும் சொல் பொதுவான சுருள்களின் தொகுதியைக் குறிக்கப் பயன்படுகிறது. 
 
 :&lt;math&gt;r=a+b\theta^{1\!/\!x}.&lt;/math&gt;
 
 ''x''&amp;nbsp;=&amp;nbsp;1 ஆக இருக்கும்போது சாதாரண ஆர்க்கிமிடியச் சுருள் உருவாகிறது. [[மீவளையச் சுருள்]], [[பெர்மாவின் சுருள்]], [[ஊதுகொம்புத் தளவளைவு]] என்பன இத் தொகுதியுள் அடங்கும் பிற சுருள்கள் ஆகும். இயற்கையில் காணப்படும் நிலையான சுருள்கள் அமைத்தும் மடக்கைச் சுருள்களே. [[சூரியக் காற்று|சூரியக் காற்றின்]] [[பார்க்கர் சுருள்]], [[கதரீன் சில்லு (வாணவெடி)|கதரீன் சில்லினால்]] உருவாகும் கோலம் போன்ற இயங்கு சுருள்கள் ஆர்க்கிமிடியச் சுருள்கள் ஆகும்.
 
 ==பயன்பாடு==
 [[Image:Two moving spirals scroll pump.gif|frame|சுருள்வடிவ அமுக்கியின் பொறிமுறை]]
 ஆர்க்கிமிடியச் சுருள் பல தேவைகளுக்குப் பயன்படுகின்றது. சுருள்வடிவ [[அமுக்கி]]களில் ஒன்றினுள் ஒன்று அமைந்த இரண்டு ஒரேயளவான ஆர்க்கிமிடியச் சுருள்கள் பயன்படுகின்றன. இது, [[வளிமம்|வளிமங்களையும்]], [[நீர்மம்|நீர்மங்களையும்]] அமுக்குவதற்குப் பயன்படுகின்றது.&lt;ref&gt;{{Cite web|url=http://www.freepatentsonline.com/5603614.html|title=Fluid compressing device having coaxial spiral members|accessdate=2006-11-25|author=Sakata, Hirotsugu and Masayuki Okuda}}&lt;/ref&gt; [[கைக்கடிகாரம்|கைக்கடிகாரங்களில்]] பயன்படும் [[சமநிலைச் சுருள்]]கள் ஆர்க்கிமிடியச் சுருள்கள் ஆகும். பழங்காலத்து [[இசைத்தட்டு]]க்களில் காணப்படும் வரிப்பள்ளமும் ஆர்க்கிமிடியச் சுருள் வடிவினதே. இவ்வாறு, வரிப்பள்ளங்களை ஒரேயளவான இடைத்தூரத்தில் அமைப்பதன் மூலம் குறித்த பரப்பளவில் கூடிய இசைத் தகவல்களை அடக்க முடிந்தது. எனினும், ஒலித் தரத்தின் மேம்படுக்காக இது பிற்காலத்தில் மாற்றப்பட்டது.&lt;ref&gt;{{Cite web|url=http://ronpenndorf.com/journalofrecordedmusic5.html|title=Early Development of the LP|author=Penndorf, Ron|accessdate=2005-11-25|archive-date=2015-05-04|archive-url=https://web.archive.org/web/20150504155456/http://ronpenndorf.com/journalofrecordedmusic5.html|url-status=dead}}.  See the passage on ''Variable Groove''.&lt;/ref&gt; நோயாளிகளை ஆர்க்கிமிடியச் சுருள் ஒன்றை வரையச் சொல்வது உடல் நடுக்கத்தை அளவிடுவதற்கான ஒரு முறையாகக் கையாளப்படுகிறது. இது [[நரம்பியல் நோய்]]களைக் கண்டறிவதில் உதவுகிறது.
 
 ==குறிப்புகள்==
 &lt;references /&gt;
 
 ==வெளியிணைப்புக்கள்==
 {{Commons category|Archimedean spirals|ஆர்க்கிமிடியச் சுருள்}}
 * {{MathWorld | urlname=ArchimedesSpiral | title=Archimedes' Spiral}}
 * {{PlanetMath | urlname=ArchimedeanSpiral | title=archimedean spiral | id=5468}}
 * [http://www-groups.dcs.st-and.ac.uk/~history/Java/Spiral.html Page with Java application to interactively explore the Archimedean spiral and its related curves]
 * [http://jsxgraph.uni-bayreuth.de/wiki/index.php/Archimedean_spiral Online exploration using JSXGraph (JavaScript)]
 
 [[பகுப்பு:சுருள்கள்]]